CELEX: 62013CN0042
Language: el
Date: 2013-01-28 00:00:00
Title: Υπόθεση C-42/13: Αίτηση προδικαστικής αποφάσεως την οποία υπέβαλε το Tribunale Amministrativo Regionale per la Lombardia (Ιταλία) στις 28 Ιανουαρίου 2013 — Cartiera dell’Adda SpA, Cartiera di Cologno SpA κατά CEM Ambiente SpA

6.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 101/11
            
         Αίτηση προδικαστικής αποφάσεως την οποία υπέβαλε το Tribunale Amministrativo Regionale per la Lombardia (Ιταλία) στις 28 Ιανουαρίου 2013 — Cartiera dell’Adda SpA, Cartiera di Cologno SpA κατά CEM Ambiente SpA
   (Υπόθεση C-42/13)
   2013/C 101/23
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per la Lombardia
   
      Διάδικοι στην υπόθεση της κύριας δίκης
   
   
      Προσφεύγουσα: Προσφεύγουσα: Cartiera dell’Adda SpA, Cartiera di Cologno SpA
   
      Καθής: CEM Ambiente SpA
   
      Προδικαστικά ερωτήματα
   
   
               1)
            
            
               Αντίκειται ή όχι στο κοινοτικό δίκαιο ερμηνεία, σύμφωνα με την οποία, αν επιχείρηση μετέχουσα σε διαδικασία δημόσιου διαγωνισμού παρέλειψε να δηλώσει, με την αίτηση συμμετοχής της, ότι ουδεμία δίωξη ή ποινή, από τις προβλεπόμενες στο άρθρο 38, παράγραφος 1, στοιχεία b και c, του ν.δ. 163/2006, ασκήθηκε ή επιβλήθηκε αντιστοίχως εις βάρος τεχνικού διευθυντή της, η αναθέτουσα αρχή υποχρεούται να αποκλείσει την εν λόγω επιχείρηση έστω και αν η τελευταία απέδειξε αρκούντως ότι αναφέρθηκε στην ιδιότητα του τεχνικού διευθυντή απλώς εκ παραδρομής;
            
         
               2)
            
            
               Αντίκειται ή όχι στο κοινοτικό δίκαιο ερμηνεία, σύμφωνα με την οποία, αν επιχείρηση μετέχουσα σε διαδικασία δημόσιου διαγωνισμού απέδειξε λυσιτελώς και αρκούντως ότι ουδεμία δίωξη ή ποινή ασκήθηκε ή επιβλήθηκε αντιστοίχως εις βάρος των προσώπων εκείνων τα οποία υποχρεούνται να υποβάλουν τις κατά το άρθρο 38, παράγραφος 1, στοιχεία b και c, δηλώσεις, η αναθέτουσα αρχή υποχρεούται να αποκλείσει την εν λόγω επιχείρηση λόγω μη συμμορφώσεώς της προς ειδική διάταξη νόμου (lex specialis) βάσει της οποίας προκηρύχθηκε ο δημόσιος διαγωνισμός;